Com crear i personalitzar les anotacions.
Tiffany Antopolski
tiffany@antopolski.com
Andre Klapper
ak-47@gmx.net

Creative Commons Compartir Igual 3.0

Carles Ferrando Garcia
carles.ferrando@gmail.com 2010
Robert Antoni Buj Gelonch
rbuj@fedoraproject.org 2018, 2019

# Afegint anotacions

Una anotació és una nota o comentari afegit a un document PDF. És possible crear anotacions amb Atril.

Quan obriu un fitxer, hauríeu de veure un panell lateral a l'esquerra de la finestra. Si no hi ha un panell lateral visible, cliqueu Vista Panell lateral o premeu la tecla F9 al teclat.

A la part superior del panell lateral, els ítems de la llista desplegable Miniatures, Índex, Anotacions i Marcadors us permeten escollir el que voleu mostrar al panell lateral. (Algunes opcions poden no estar disponibles per certs documents).

Per crear una anotació:

Seleccioneu Anotacions de la llista desplegable:

Cliqueu sobre Afegeix per afegir una anotació de text.

Feu clic al punt del document on voleu afegir l'anotació. La vostra finestra d'anotació s'obrirà.

Escriviu el vostre text a la finestra d'anotació.

Podeu redimensionar la nota si feu clic esquerre sobre un dels angles inferiors de la nota, i desplaceu el ratolí.

Tanqueu la nota clicant sobre la x al seu cantó superior.